สวัสดีค่ะ เมื่อ3-4วันก้อนได้จามขณะนั่งทานข้าว วันถัดมารู้สึกเหมือนมีอะไรติดอยู่ด้านในจมูกค่ะ ตอนนี้มีอาการเจ็บค่ะ วิธีรักษาเบื้องต้นควรทำยังไงดีคะ
สวัสดีค่ะ อาการเจ็บในรูจมูก อาจเกิดจาก- มีสิ่งแปลกปลอมเข้าไปในรูจมูก เช่น แมลง เมล็ดพืช รวมถึง หากมีการจามขณะทานอาหาร เศษอาหารอาจย้อนจากลำคอเข้าไปในรูจมูกได้ด้วย- เป็นไข้หวัด หรือมีการติดเชื้อทางเดินหายใจส่วนบน แต่ก็จะมีอาการอื่นๆ อีก เช่น มีน้ำมูก คัดจมูก จาม ไอ มีเสมหะ เป็นต้น- โรคภูมิแพ้ ชนิดแพ้อากาศ แต่ก็จะมีอาการอื่นๆ ร่วมด้วย เช่น มีน้ำมูกใส คันจมูก เป็นต้น- มีริดสีดวงจมูกหรือเนื้องอกในช่องจมูก หรือโพรงไซนัส รวมถึงมะเร็งในช่องจมูก มะเร็งหลังโพรงจมูก มะเร็งในโพรงไซนัส ซึ่งนอกจากจะทำให้มีอาการปวดหรือเจ็บในโพรงจมูก ก็จะมีอาการอื่นๆ อีก เช่น การได้กลิ่นลดลง คัดจมูก มีน้ำมูกข้น ปวดหัว เป็นต้นหากอาการเจ็บรูจมูกไม่หายไป หรือเป็นมากขึ้น ก็ควรไปพบแพทย์เฉพาะทางหู-คอ-จมูก เพื่อตรวจหาสาเหตุและรักษาค่ะ ในเบื้องต้น ก็ไม่ควรไปแคะจมูก และอาจลองส่องดูรูจมูกในเบื้องต้นว่ามีสิ่งแปลกปลอมติดอยู่ภายในหรือไม่ค่ะ